text: Vejle Boldklub er klar til kamp efter 10 ugers opstart
  13 marts 2016 kl. 09.13
  Ti ugers forberedelse slutter for Vejle Boldklub søndag eftermiddag, når Næstved kommer på besøg til forårets første turneringskamp.
  Vejle Boldklub indledte træningen allerede den 4. januar.
  - Der er virkelig blevet gået til den på træningsbanen i opstarten. Man mærker på spillerne, at vi står foran et vigtigt forår, hvor der er meget at spille om, da tre hold jo rykker op i superligaen, siger cheftræner Klebér Saarenpää til Vejle Boldklubs hjemmeside.
  Der er hård kamp om oprykningspladserne, hvor Vejle og AC Horsens torsdag fik god hjælp fra Fredercia FC, der slog Silkeborg 1-0., hvorfor en sejr til Vejle i søndagens kamp for alvor giver optimisme i Nørreskoven.
  AC Horsens må vente til næste søndag med at komme i kamp, hvor det på udebane gælder lokalopgøret mod Vejle.
  Vejles kamp mod Næstved fløjtes i gang kl. 13,45.
  